Hans Zimmer

Hans Florian Zimmer (s. 12. syyskuuta 1957 Frankfurt am Main, Saksa) on saksalainen säveltäjä, joka on tullut tunnetuksi sävellyksistään Hollywood- elokuvissa. Hänen läpimurtonsa oli Sademiehen tunnussävelmä, joka oli ehdolla Oscar-palkinnon saajaksi. Zimmer on ollut myöhemmin usein ehdolla Oscar- gaalassa, jossa hän on voittanut sävellyksillään vuonna 1994 elokuvaan Leijonakuningas ja vuonna 2021 elokuvaan Dyyni. == Elämäkerta == Hans Zimmer syntyi juutalaiseen perheeseen Frankfurt am Mainissa. Zimmer aloitti pianonsoiton kolmevuotiaana ja tiesi jo kuusivuotiaana haluavansa säveltäjäksi. Hän kierteli perheensä kanssa eri puolilla Eurooppaa, kunnes perhe asettui Lontooseen pojan ollessa 14-vuotias. Hän aloitti teini-iässä mainosmusiikin teon, siirtyi sitten popmusiikkiin ja työskenteli mm. Tangerine Dreamin ja Ultravoxin kanssa ennen kuin omistautui elokuvamusiikille. 1990-luvulta lähtien Zimmer on säveltänyt lukuisiin suuren budjetin elokuviin, kuten The Rock – paluu helvettiin, Gladiator, Pearl Harbor, Isku Mogadishuun ja viimeisimpinä Da Vinci -koodi sekä Pirates of the Caribbean: Kuolleen miehen kirstu, Pirates of the Caribbean: Maailman laidalla ja Batman Begins sekä Yön ritari yhdessä James Newton Howardin kanssa. Yhteisenä nimittäjänä on usein ollut Jerry Bruckheimer, Hollywoodin suurimpia tuottajanimiä, jonka projektit ovat yleensä menestyviä toimintaelokuvia. Zimmer on myös toiminut usein Ridley Scottin säveltäjänä muun muassa Michael Douglasin tähdittämässä Musta sade -elokuvassa sekä edellä mainitussa Gladiaattorissa. Zimmer on myös säveltänyt useita Christopher Nolanin elokuvia. Hans Zimmerin tyyli on yleensä hyvin tunnistettavissa. Hänen musiikkinsa sisältää kuitenkin hyvin monipuolisia vaikutteita, aina kansanmusiikista rockiin asti. Hän on myös sovittajana hyvin kokeellinen: Yön ritarin soundtrackin kappaleella ”Why So Serious” (Jokerin tunnuskappale) hän käytti partaveitsen teriä jousisoittimissa saadakseen aikaan kidutetun ja kieroutuneen tunnelman. Kuolleen miehen kirstussa hän äänitti orkesteritaustat kitaran vahvistimen kautta saadakseen aikaan voimakkaamman soundin. Vaikka Zimmerin musiikkia on kuultu eniten valtavirran toimintaelokuvissa, hän on osoittautunut varsin monipuoliseksi säveltäjäksi. Niinpä hänen musiikkiaan on niinkin erilaisissa elokuvissa kuin Ring, Pelimiehet, Madagascar ja The Simpsons Movie. Hän on myös säveltänyt videopelien Call of Duty: Modern Warfare 2 ja Crysis 2 ääniraidat. == Filmografia == Vuosi Suomenkielinen nimi Alkuperäinen nimi Huomioitavaa 1988 Sademies Rain Man 1989 Palveluksessanne, Miss Daisy Driving Miss Daisy 1989 Musta sade Black Rain 1991 Tulimyrsky Backdraft 1991 Thelma ja Louise Thelma & Louise 1993 True Romance True Romance 1994 Leijonakuningas The Lion King 1995 Purppuravyöhyke Crimson Tide 1996 The Rock – paluu helvettiin The Rock 1996 Broken Arrow – operaatio erämaassa Broken Arrow 1997 Rauhantekijä The Peacemaker 1998 Egyptin prinssi The Prince of Egypt 1998 Veteen piirretty viiva The Thin Red Line 2000 Vaarallinen tehtävä II Mission: Impossible II 2000 Gladiator Gladiator Lisa Gerrardin kanssa 2001 Pearl Harbor Pearl Harbor 2001 Isku Mogadishuun Black Hawk Down 2001 Hannibal Hannibal 2002 Ring Ring 2002 Spirit – villi ja vapaa Stallion of the Cimarron 2003 Viimeinen samurai The Last Samurai 2003 Jotain annettavaa Something’s Gotta Give 2003 Pelimiehet Matchstick Men 2003 Tears of the Sun Tears of the Sun 2003 Pirates of the Caribbean: Mustan helmen kirous Pirates of the Caribbean: The Curse of the Black Pearl Klaus Badeltin kanssa 2004 Spanglish – käännöskukkasia Spanglish 2004 Kuningas Arthur King Arthur 2004 Myrskylinnut Thunderbirds 2005 Madagascar Madagascar 2005 Batman Begins Batman Begins James Newton Howardin kanssa 2006 Pirates of the Caribbean: Kuolleen miehen kirstu Pirates of the Caribbean: The Dead Mans Chest 2006 Da Vinci -koodi The Da Vinci Code 2006 Holiday Holiday 2007 Pirates of the Caribbean: Maailman laidalla Pirates of the Caribbean: At World’s End 2007 The Simpsons Movie The Simpsons Movie 2008 Frost/Nixon Frost/Nixon 2008 Yön ritari The Dark Knight James Newton Howardin kanssa 2008 Kung Fu Panda Kung Fu Panda 2008 Madagascar 2 Madagascar 2 2009 Enkelit ja demonit Angels and Demons 2009 Sherlock Holmes Sherlock Holmes 2010 Inception Inception 2011 Pirates of the Caribbean: Vierailla vesillä Pirates of the Caribbean: On Stranger Tides 2011 Kung Fu Panda 2 Kung Fu Panda 2 2011 Sherlock Holmes: A Game of Shadows Sherlock Holmes: A Game of Shadows 2012 Yön ritarin paluu The Dark Knight Rises 2012 Madagascar 3 Madagascar 3 2013 Man of Steel Man of Steel 2013 12 Years a Slave 12 Years a Slave 2014 Interstellar Interstellar The Amazing Spider-Man 2 The Amazing Spider-Man 2 2015 Chappie Chappie Pikkuprinssi Le Petit Prince 2016 Kung Fu Panda 3 Kung Fu Panda 3 2016 Batman v Superman: Dawn of Justice Batman v Superman: Dawn of Justice Junkie XL:n kanssa 2016 Inferno Inferno 2016 Hidden Figures – varjoon jääneet Hidden Figures yhdessä Pharrell Williamsin ja Benjamin Wallfischin kanssa 2017 The Boss Baby The Boss Baby 2017 Dunkirk Dunkirk 2017 Blade Runner 2049 Blade Runner 2049 2019 X-Men: Dark Phoenix X-Men: Dark Phoenix 2019 Leijonakuningas The Lion King 2020 Paavo Pesusieni vapaalla jalalla The SpongeBob Movie: Sponge on the Run 2020 Wonder Woman 1984 Wonder Woman 1984 2021 The Boss Baby: Perhebisnes The Boss Baby: Family Business 2021 Dyyni Dune 2021 007 No Time to Die No Time to Die 2022 Top Gun: Maverick Top Gun: Maverick 2024 Dyyni: Osa kaksi Dune: Part Two === Videopelit === * Call of Duty: Modern Warfare 2 (2009) * Crysis 2 (2011) * Skylanders: Spyro’s Adventure (2011) ==Lähteet== == Aiheesta muualla == * Virallinen sivusto * * Luokka:Grammy-palkinnon saajat Luokka:Saksalaiset säveltäjät Luokka:Saksalaiset elokuvasäveltäjät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1957 syntyneet Luokka:Elävät henkilöt Luokka:Seulonnan keskeiset artikkelit